
ΤΕΥΧΟΣ ΤΕΤΑΡΤΟ 


Αρ. Φύλλου 527 


21 Αυγούστου 2000 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στηνπεριοχή «Καστρί Κερατόκαμπου» Δήμου Βιάν- 


νου, Νομού Ηρακλείου. 1 

ΑΠΟΦΑΣΕΙΣ 

Αναγκαστική απαλλοτρίωση κτημάτων στην περιοχή 
Ύψωμα Αλίκης Αλεξανδρούπολης, νομού Έβρου, 

για την κάλυψη στρατιωτικών αναγκών. 2 

Αναγκαστική απαλλοτρίωση ακινήτων για τη κατα¬ 
σκευή του έργου «Αρδευτικά έργα μέσου ρου Βοι- 
ωτικού Κηφισσού Αρδευτικό Χαιρώνειας» στο νομό 

Βοιωτίας. 3 

Αναγκαστική απαλλοτρίωση ακινήτων για την ανέγερ¬ 
ση Διεθνούς Κέντρου Ραδιοτηλεόρασης στο χώρο 
του Ολυμπιακού Αθλητικού Κέντρου Αθηνών (ΟΑ- 
ΚΑ). 4 


ΔΙ ΑΤΑΓΜΑΤ Α 

(ΐ) 

Έγκριση διενέργειας πρόσχωσης θαλάσσιας έκτασης 
στην περιοχή «Καστρί Κερατόκαμπου» Δήμου Βιάν- 
νου, Νομού Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 12 του Α. Ν. 2344/1940 
(ΦΕΚ 154') «περί αιγιαλού και παραλίας» όπως ισχύουν. 

2. Τα υπ’ αριθμ. ΤΥ 5698/5203/9.6.99 και ΤΥ 10874/9016/ 
29.9.99 έγγραφα της Δ/νσης Τεχνικών Υπηρεσιών Νο¬ 
μαρχιακής Αυτοδιοίκησης Ηρακλείου σχετικά με την ε¬ 
κτέλεση του λιμενικού έργου (αλιευτικό καταφύγιο) στη 
θέση «Καστρί Κερατόκαμπου» Δήμου Βιάννου Νομού Η¬ 
ρακλείου. 

3. Την υπ’ αριθμ. 183/8.5.1989 (ΦΕΚ 329/30.5.1989 ΤΔ') 
απόφαση του Νομάρχη Ηρακλείου, με την οποία έχουν 
καθορισθείτα όρια αιγιαλού παραλίας στη θέση «Καστρί 
Κερατόκαμπου» Δήμου Βιάννου, Νομού Ηρακλείου. 


4. Το υπ’ αριθμ. ΑΠ 2636/21.10.98 έγγραφο της Δ/νσης 
Τεχνικών Υπηρεσιών του Λιμενικού Ταμείου Ηρακλείου, 
με τα οποία διαβιβάστηκε η μελέτη στην Κτηματική Υπη¬ 
ρεσία καθώς και οι γνώμες από συναρμόδιες Υπηρεσίες. 

5. Το υπ’ αριθμ. 1217/15.6.1999 έγγραφο της Κτηματι¬ 
κής Υπηρεσίας, με το οποίο διαβιβάστηκε η μελέτη στον 
Ε.Ο.Τ. 

6. Το υπ’ αριθμ. 542/775/98/Σ687/19.5.1998 έγγραφο 
του Γενικού Επιτελείου Ναυτικού / Δ/νση Α2, με το οποίο 
δηλώνει τη σύμφωνη γνώμη του. 

7. Τα υπ’ αριθμ. 919.32636/2/98/Σ.722/22.6.98 και 
919.32636/4/98/Σ. 925/23.7.98 έγγραφα της Υπηρεσίας 
Φάρων του Πολεμικού Ναυτικού και το από 7.4.2000 ΡΑΧ 
της ίδιας Υπηρεσίας. 

8. Την υπ’ αριθμ. 24296/4880/9.9.98 απόφαση του Γενι¬ 
κού Δ/ντή της Γ ενικής Δ/νσης Περιβάλλοντος του Υπουρ¬ 
γείου ΠΕ.ΧΩ.ΔΕ. περί προέγκρισης χωροθέτησηςτου έρ¬ 
γου αλιευτικό καταφύγιο στη θέση «Καστρί Κερατόκα¬ 
μπου» του Νομού Ηρακλείου Κρήτης. 

9. Την υπ’ αριθμ. 487/7.4.1999 απόφαση του Γενικού 
Γραμματέα Κρήτης περί έγκρισης περιβαλλοντικών όρων 
για το έργο «Αλιευτικό καταφύγιο στη θέση Καστρί - Κε¬ 
ρατόκαμπου» στο Νομό Ηρακλείου. 

10. Το υπ’ αριθμ. 351417/02/98/8.4.1998 έγγραφο της 
Δ/νσης Λιμένων και Λιμενικών Έργων του Υπουργείου Ε¬ 
μπορικής Ναυτιλίας. 

11. Το υπ’ αριθμ. 22/22.3.99 πρακτικό της Νομαρχιακής 
Επιτροπής Χωροταξίας και Περιβάλλοντος (ΝΕΧΩΠ) Ν. 
Ηρακλείου. 

12. Το υπ’ αριθμ. 1743/4.5.1998 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

13. Το υπ’ αριθμ. Φ8/4/6085/4.11.98 έγγραφο της ΚΓ' Ε¬ 
φορείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

14. Το υπ’ αριθμ. 509745/15.9.1999 έγγραφο του Ελλη¬ 
νικού Οργανισμού Τουρισμού (Ε.Ο.Τ.). 

15. Το υπ’ αριθμ. 20585/21.10.1998 έγγραφο της Δ/νσης 
Δημόσιας Υγείας της Νομαρχιακής Αυτοδιοίκησης Ηρα¬ 
κλείου. 

16. Την υπ’ αριθμ. 4916/5.5.1998 απόφαση της Δ/νσης 
Τεχνικών Υπηρεσιών Νομαρχιακής Αυτοδιοίκησης Ηρα¬ 
κλείου περί έγκρισης από τεχνικής πλευράς της μελέτης 
του έργου «Αλιευτικό καταφύγιο» στη θέση Καστρί - Κε¬ 
ρατόκαμπου Βιάννου Ν. Ηρακλείου, όπως συντάχθηκε α¬ 
πό το Λιμενικό Ταμείο Ηρακλείου. 

17. Το από 29.9.1999 πρακτικό της Επιτροπής Δημο¬ 
σίων Κτημάτωντου Νομού Ηρακλείου. 

18. Την υπ’ αριθμ. 2496/30.11.1999 εισήγηση της Κτη¬ 
ματικής Υπηρεσίας Ηρακλείου. 

19. Την υπ’ αριθμ. 1120529/12412/Β0010/2.6.2000 από¬ 
φαση του Υπουργού Οικονομικών, περί παραχώρησης 
του δικαιώματος χρήσης αιγιαλού στη Δ/νση Τεχνικών Υ¬ 
πηρεσιών Νομαρχιακής Αυτοδ/σης Ηρακλείου για την κα¬ 
τασκευή του λιμενικού έργου, αλιευτικό καταφύγιο στη 
θέση «Καστρί Κερατόκαμπου» Δήμου Βιάννου Νομού Η¬ 
ρακλείου. 

20. Την αριθμ. 1039386/441/Α0006/21.4.2000 (ΦΕΚ 
571/τΒ'/21.4.2000) κοινή απόφαση του Πρωθυπουργού 
και Υπουργού Οικονομικών, που αφορά στην ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο Μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης συνολικού εμβαδού οκτώ χιλιάδων ε- 
ξακοσίων εξήντα τετραγωνικών μέτρων (Τμήμα 1: Κ-Λ-Μ- 
Ν-Ξ-0-Π-Ρ-Σ-Τ-Υ-Φ-Χ-Ψ-Ω-Ε-Β-0-Δ-Ω-0-Ζ-Η-Θ-ΓΚ = 
8.520πι2, Τμήμα2: Ψ-Ψ1-Ψ2- Ψ3-Ψ = 55μ2, Τμήμα3: Φ1- 
Φ2-Φ3-Φ4-Φ1 =85μ2) στη θέση «Καστρί Κερατόκαμπου» 
όπως αυτή αναφέρεται στο συμπληρωματικό υπόμνημα 
της Δ/νσης Τεχνικών Υπηρεσιών του Υπουργείου Οικονο¬ 
μικών, το οποίο συντάχθηκε στις 18.5.2000 απότοντοπο- 
γράφο μηχανικό I. Σινάνογλου και θεωρήθηκε από τον 
Δ/ντή Τεχνικών Υπηρεσιών Δ. Λάμπρου και τέθηκε επί του 
από 6.9.83 αποσπάσματος, με κλίμακα 1:500, τοπογραφι- 
κού διαγράμματος του Υπουργείου Οικονομικών που α¬ 
φορά το καθορισμό αιγιαλού και παραλίας στη περιοχή, 
όπως αυτό συμπληρώθηκε για την εκτέλεση του έργου 
«Αλιευτικό καταφύγιο στη θέση Καστρί - Κερατόκαμπου 
Βιάννου, Νομού Ηρακλείου από τον συντάξαντα πολιτικό 
μηχανικό Λιόλιο Γ εώργιο και εγκρίθηκε στις 9.6.1999 από 
τον Δ/ντή της Δ/νσης Τεχνικών Υπηρεσιών της Νομαρχια¬ 
κής Αυτοδιοίκησης Ηρακλείου. 

Η προαναφερόμενη πρόσχωση να γίνει από την Δ/νση 
Τεχνικών Υπηρεσιώντης Νομαρχιακής Αυτοδιοίκησης Η¬ 
ρακλείου για την κατασκευή του έργου «Αλιευτικό κατα¬ 
φύγιο» προς εξυπηρέτηση, κατά κύριο λόγο, αλιευτικών 
σκαφών της περιοχής και σε έκτακτες περιπτώσεις (δυ¬ 
σμενείς καιρικές συνθήκες) είναι δυνατόν να ελλιμενίζο¬ 
νται και σκάφη αναψυχής. 

Η εκτέλεση των εργασιών να γίνει βάσει της μελέτης, 
που εγκρίθηκε με την από 4916/5.5.98 απόφαση του Δ/ντή 
των Τεχνικών Υπηρεσιών της Νομαρχιακής Αυτοδιοίκη¬ 
σης Ηρακλείου, με την οποία εγκρίνεται η οριστική μελέ¬ 
τη του έργου «Αλιευτικό καταφύγιο» Καστριού-Κερατό- 
καμπου, Δήμου Βιάννου, Ν. Ηρακλείου. 

Κατά την πρόσχωση και μετά από αυτή να τηρηθούν ό¬ 
λοι οι όροι που έχουν τεθεί με τα έγγραφα 542/775/98/ 
Σ.687/19.5.98 του Γενικού Επιτελείου Ναυτικού (ΓΕΝ), 
919.32636/2/98/Σ.722/22.6.98 και 919.32636/4/98/Σ.925/ 
23.7.98 της Υπηρεσίας Φάρων του Πολεμικού Ναυτικού 
και το από 7.4.2000 ΡΑΧ της ίδιας Υπηρεσίας, 24296/ 
4880/9.9.98 απόφαση του Γ ενικού Διευθυντή της Γ ενικής 
Δ/νσης Περιβάλλοντος του Υ.ΠΕ.ΧΩ.Δ.Ε. 487/7.4.99 από¬ 
φαση της Δ/νσης ΠΕΧΩ Κρήτης, 3514.17/02/98/8.4.98 
της Δ/νσης Λιμένων και Λιμενικών Έργων του κλάδου ΛΑ- 


ΕΛτου Υπουργείου Εμπορικής Ναυτιλίας, 22/22.3.99 της 
Νομαρχιακής Επιτροπής Χωροταξίας και Περιβάλλοντος 
Ν. Ηρακλείου (ΝΕΧΩΠ), 1743/4.5.98 της Εφορείας Ενα- 
λίων Αρχαιοτήτων του Υπουργείου Πολιτισμού, Φ8/4/ 
6085/4.11.98 της ΚΓ' Εφορείας Προϊστορικών και Κλασ¬ 
σικών Αρχαιοτήτων του Υπουργείου Πολιτισμού, 509745/ 
15.9.99 του Ελληνικού Οργανισμού Τουρισμού (Ε.Ο.Τ.), 
20585/21.10.98 της Δ/νσης Δημόσιας Υγείας της Νομαρ¬ 
χιακής Αυτοδιοίκησης Ηρακλείου, 29.9.99 πρακτικό της 
Επιτροπής Δημοσίων Κτημάτωντου Νομού Ηρακλείου. 

Συγκεκριμένα: 

Κατάτην κατασκευή του έργου τα βυθοκορήματα από 
τις εκσκαφές να απορριφθούν σε βάθη άνω των πενή¬ 
ντα (-50) μέτρων, η ισοβαθής των οποίων διέρχεται ένα 
(1) ναυτικό μίλι Νοτίωςτης θέσεως κατασκευής του έρ¬ 
γου. 

Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδότησης, υδροδότησης, 
πυρόσβεσης κ.λπ. 

Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπό- 
μενο πέρας αυτών, προκειμένου να προβεί στην έκδοση 
των σχετικών προαγγελιών για την ενημέρωση των ναυ- 
τιλλομένων. 

Μετά το πέρας των έργων να αποσταλλεί στην ως άνω 
Υπηρεσία λεπτομερής οριζοντιογραφία και ακριβές βυ- 
θομετρικό διάγραμμα για την ενημέρωση των αντιστοί¬ 
χων ΧΕ.Ε. και λοιπών ναυτιλιακών εκδόσεων. 

Η φωτοσήμανση των έργων να γίνει σύμφωνα με τις ο¬ 
δηγίες της Υπηρεσίας Φάρων και να περιλαμβάνει τα α¬ 
κόλουθα δύο σκέλη: 

α) Την προσωρινή φωτοσήμανση των έργων κατά την 
διάρκεια εκτέλεσής τους και 

β) Την οριστική φωτοσήμανση μετά την ολοκλήρωσή 
τους. 

Η προσωρινή φωτοσήμανση των έργων πρέπει να γίνει 
σύμφωνα με το άρθρο 21 του Ν. 1629/51 «Περί Φάρων» 

Η έναρξη λειτουργίας της προσωρινής φωτοσήμανσης 
όπως και κάθε μεταβολή αυτής με την πρόοδο των έργων 
πρέπει να γνωστοποιείται στην Υπηρεσία Φάρων, με κοι¬ 
νοποίηση στην Υδρογραφική Υπηρεσία μνημονεύοντας 
τα ακόλουθα στοιχεία: 

α) Είδος φανού, χρώμα φωτός και χαρακτηριστικό 

β) Ακριβής θέση φανού και χάρτης από τον οποίο έχει 
ληφθείτο στίγμα. 

γ) Ακριβές ύψος φανού από την επιφάνεια της θάλασ¬ 
σας. 

δ) Απόσταση από την οποία ο φανός είναι ορατός σε ν. 
μίλια. 

ε) Είδος υποδοχής επάνω στην οποία είναι τοποθετημέ¬ 
νος ο φανός προκειμένου να εκδοθεί αγγελία ενημέρω¬ 
σης των ναυτιλλομένων. 

Το ύψος του φανού από την επιφάνεια της θάλασσας 
πρέπει να είναι μεγαλύτερο από ένα (1) μέτρο. 

Για την αποφυγή ναυτικών ατυχημάτων, η προσωρινή 
φωτοσήμανση πρέπει να εξακολουθεί να λειτουργεί και 
στην περίπτωση διακοπής των έργων ή πέρατος αυτών 

μέχρι και την έναρξη λειτουργίας της οριστικής φωτοσή¬ 
μανσης. 

Επισημαίνεται η ποινική και αστική ευθύνη του Φυσικού 
ή Νομικού Προσώπου για το οποίο εκτελούνται τα έργα 
στην περίπτωση ναυτικού ατυχήματος, επειδή δεν ελή- 
φθησαν τα αναγκαία μέτρα φωτοσήμανσης όπως ορίζει ο 
νόμος. 

Για την οριστική φωτοσήμανση των έργων απαιτείται να 
εγκατασταθούν μετά την ολοκλήρωσή τους δύο (2) αυτό¬ 
ματοι πυρσοί. 

Η δαπάνη εγκατάστασης της οριστικής φωτοσήμανσης 
βαρύνει σύμφωνα με τον Ν. 1629/51 «Περί Φάρων» τον 
Φορέα εκτέλεσης του έργου, με μέριμνα και δαπάνη του 
οποίου απαιτείται: 

α) Να κατασκευασθούν οι υποδοχές των πυρσών, οι ο¬ 
ποίες θα αποτελούνται από βάση με σκυρόδεμα και σιδη- 
ρόπλεκτη κατασκευή (από ανωξείδωτο έλασμα τύπου 
3161). Οι σιδερόπλεκτες κατασκευές (οβελοί) ναχρωμα- 
τισθούν δια λευκού χρώματος, ενώ περιφερειακά των ο¬ 
βελών αφού τοποθετηθεί έλασμα πάχους 1 ,δπιπι να χρω- 
ματισθεί δια ερυθρού και πρασίνου χρώματος ανάλογα 
με τη θέσητωνπυρσών. Οι υποδοχές νατοποθετηθούν σε 
απόσταση 3-4 μέτρα από τις κεφαλές των λιμενοβραχιό¬ 
νων. 

β) Να εγκατασταθεί παροχή ηλεκτρικού ρεύματος 
220ΝΛ50 περιόδων από ανεξάρτητη γραμμή, η οποία θα 
καταλήγει σε στεγανό ασφαλειοδιακόπτη επί του εξώ¬ 
στου κάθε υποδοχής. Η ηλεκτρική εγκατάσταση να εκτε- 
λεσθεί σύμφωνα με τους ισχύοντες κανονισμούς του Υπ. 
Ανάπτυξης. 

γ) Να κατατεθούν στην Τράπεζα της Ελλάδος και στον 
λογαριασμό 232231/0, στο όνομα του Τμηματάρχη Λογι¬ 
στικού Φάρων δέκα εκκατομύρια επτακόσιες χιλιάδες 
(10.700.000) δρχ., ποσό που αντιστοιχεί στην αξία τυπο¬ 
ποιημένων φωτιστικών μηχανημάτων, τα οποία θα παρα- 
ληφθούν και θα τοποθετηθούν από τα υπάρχοντα αποθέ¬ 
ματα της Υπηρεσίας Φάρων, καθώς και για οδοιπορικά έ¬ 
ξοδα του προσωπικού συνεργείου της, το οποίο θα 
αποσταλεί για εγκατάστασή τους. Η ανωτέρω κοστολό¬ 
γηση των φωτιστικών μηχανημάτων ισχύει μέχρι 
30.10.2000. Σε περίπτωση που δεν κατατεθούν τα χρήμα¬ 
τα μέχρι την παραπάνω ημερομηνία να ζητηθεί νέα κο¬ 
στολόγηση λόγω πιθανής ανατίμησης της αξίας των φω¬ 
τιστικών μηχανημάτων. 

Σύμφωνα με το άρθρο 16 του Ν. 1629/51 «Περί Φάρων» 
η Υπηρεσία Φάρων δεν υποχρεούται σε απόδοση λογα¬ 
ριασμού για δαπάνες φωτοσήμανσης λιμενικών έργων 
και ως εκ τούτου για τη δικαιολόγηση της εν λόγω δαπά¬ 
νης, θα αποσταλεί στον Φορέα που θα την καταβάλλει, 
μόνο βεβαίωση παραλαβής του καθορισθέντος ποσού 
καθώς και βεβαίωση εγκατάστασης και λειτουργίας των 
φωτιστικών μηχανημάτων, μετά το πέρας των έργων. 

Μετά την ολοκλήρωση των υποδοχών των πυρσών, την 
παροχή ηλεκτρικού ρεύματος και την κατάθεση των χρη¬ 
μάτων να εγκατασταθούν από την Υπηρεσία Φάρων τα 
φωτιστικά μηχανήματα μέσα σε εύλογο χρονικό διάστη¬ 
μα. 

Γ ια την αποφυγή τυχόν καθυστέρησης εγκατάστασης 
των φωτιστικών μηχανημάτων η Δ/νση Τεχνικών Υπηρε¬ 
σιών, Νομαρχιακής Αυτ/σης Ηρακλείου να ενημερώνει σε 
τακτά χρονικά διαστήματα την Υπηρεσία Φάρων, ως προς 
την πρόοδο των έργων και υλοποίηση των οδηγιών της α¬ 
νωτέρω υπηρεσίας, προκειμένου να προγραμματισθεί έ¬ 


γκαιρα η αποστολή του συνεργείου της, προς εγκατά¬ 
σταση των φωτιστικών μηχανημάτων. 

Οι αυτόματοι πυρσοί μετά την εγκατάστασή τους θα α¬ 
ποτελούν τμήμα του Φαρικού Δικτύου της Χώρας και η 
παραπέρα λειτουργία και συντήρησή τους θα βαρύνειτην 
Υπηρεσία Φάρων. 

Παράλληλα και πέρα από την φωτοσήμανση των έργων 
με τους αυτόματους πυρσούς, απαιτείται σε όλα τα λιμε¬ 
νικά έργα που θα κατασκευασθούν (προβλήτες, κρηπι¬ 
δώματα κ.λπ.) να τοποθετηθεί άπλετος ηλεκτροφωτι- 
σμός ώστε το περίγραμμά τους να είναι ορατό από τα 
σκάφη τα οποία θα εκτελούν χειρισμούς. 

Να τηρηθούν οι περιβαλλοντικοί όροι που τίθενται και ε- 
γκρίνονται με την υπ’ αριθμ. 487/7.4.99 απόφαση του Γε¬ 
νικού Γραμματέα Περιφέρειας Κρήτης, συγκεκριμένα: 

Σε ότι αφορά στα αέρια απόβλητα οι επιτρεπόμενες συ¬ 
γκεντρώσεις ρυπαντικών φορτίων αναφέρονται στις ΠΥΣ 
99/10.7.87 (ΦΕΚ 135/Α/28.7.87) και ΠΥΣ 25/18.3.88 (ΦΕΚ 
52/Α/22.3.88). Σε ότι αφορά στα υγρά απόβλητα ισχύουν 
οι σχετικές Νομαρχιακές Αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις Υ¬ 
πουργικές Αποφάσεις, 
α) Υπ. Απ. 2640/270/ΦΕΚ 689/18.8.78 
β) Υπ. Απ. 56206/1613/ΦΕΚ570/Β/9.9.86 
γ) Υπ. Απ. 69001/1921 /ΦΕΚ 751/Β/18.8.88 
δ) Υπ. Απ. 765 ΦΕΚ 81/Β/21.2.91 
Όσον αφορά τους κραδασμούς κατά την διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 
α) για συχνότητα 16,5 ΗΖτα 12πιπι/5θο 
β) για συχνότητα 63 ΗΖτα 15πιπι/εΘ0 μετρώμενα στο ε¬ 
σωτερικό της πλησιέστερης κατοικίας προς την πηγή δο¬ 
νήσεων. 

Οι περιβαλλοντικοί όροι αφορούν τον κύριο του έργου 
και τον ανάδοχο και η ευθύνη τήρησής τους διατηρείται 
ακόμη και στις περιπτώσεις εκτέλεσης του έργου με τη 
μέθοδο των υπεργολαβιών. 

Ο κύριος του έργου οφείλει, κατά τις διαδικασίες επί¬ 
βλεψης, παραλαβής να λάβει όλα τα απαραίτητα μέτρα 
ώστε να εξασφαλίζεται: 

Η τήρηση των περιβαλλοντικών όρων από τον Ανάδοχο, 
στο μέρος που τον αφορούν. 

Η δραστηριότητα αντιμετώπισης και αποκατάστασης 
δυσάρεστων περιβαλλοντικά καταστάσεων οφειλομένων 
σε ενέργειες ή παραλείψεις του αναδόχου κατά παράβα¬ 
ση των περιβαλλοντικών όρων. 

Ο κύριος του έργου, οφείλει, από τις πιστώσεις για την 
κατασκευή καιλειτουργίατου λιμενίσκου, να εξασφαλίζει 
κατά προτεραιότητα τις απαιτούμενες δαπάνες για τα έρ¬ 
γα προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητη για την κατασκευή - λειτουργία των έργων, πρέ¬ 
πει προηγουμένως να έχουν χορηγηθεί όλες οι προβλε- 
πόμενες από την κείμενη νομοθεσία άδειες και εγκρίσεις, 
συμπεριλαμβανομένων των εγκρίσεων περιβαλλοντικών 
όρων που απαιτούνται για τις επιμέρους δραστηριότητες 
ή εγκαταστάσεις (μονάδα παραγωγής αδρανών, ετοίμου 
σκυροδέματος, κ.λπ.) και ειδικότερα: 

1) Οι μονάδες παραγωγής αδρανών (σπαστηριοτρι- 
βεία), πρέπει να έχουν σύστημα διαβροχής και συγκρά¬ 
τησης σκόνης. Επίσης οιπάσης φύσεως μεταφορικές ται¬ 
νίες αδρανών πρέπει να είναι καλυμμένες. 

2) Οι εγκαταστάσεις παραγωγής ετοίμου σκυροδέμα¬ 
τος πρέπει να είναι εφοδιασμένες με σύστημα αποκονίω- 
σηςτων σιλό τσιμέντου του αναμίκτη καιτηςζυγιάστρας. 

Απαιτούμενα για την κατασκευή του έργου υλικά, μπο¬ 
ρούν να εξασφαλισθούν από νομίμως λειτουργούντα λα¬ 
τομεία της περιοχής. 

Επιτρέπεται η αλίευση λίθων ή αδρανών υλικών από την 
θάλασσα, τα οποία πιθανόν να απαιτηθούν για την κατα¬ 
σκευή του έργου, ύστερα από έγκριση της αρμόδιας λι¬ 
μενικής αρχής, άνευ χρήσεως εκρηκτικών και σε απόστα¬ 
ση μεγαλύτερη των 50 μέτρων από ακτές. 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση με ευθύνη της επι- 
βλέπουσας Υπηρεσίας και σε όλη την διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρουμένων σωματιδίων από τη δια¬ 
χείριση των αδρανών υλικών μετον ψεκασμό τους και την 
συχνή διαβροχή των υπαίθριων χώρων του εργοταξίου. 

Απαγορεύεται η πλύση των μηχανημάτων του αναδό- 
χου του έργου, η απόρριψη λαδιών στην χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα λάδια παντός είδους ενέμετα κλπ. 
να συλλέγονται και να απομακρύνονται από το χώρο του 
έργου η δε διάθεσή τους να γίνεται σύμφωνα με τις ισχύ- 
ουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κ.λπ.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κ.λπ. 

Η διαχείριση των μεταχειρισμένων ορυκτελαίων πρέπει 
να γίνεται σύμφωνα με τα προβλεπόμενα στην ΚΥΑ 
71560/3053/ΦΕΚ 665Β/85. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κλπ) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του ιδιοκτησιακού καθεστώτος κάθε ερ- 
γοταξικού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚ περί θορύβου. 

Η επιβλέπουσα Υπηρεσία υποχρεούται για τον έλεγχο 
της τήρησης των παραπάνω όρων. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου πρέπει να τοποθετούνται στους χώ¬ 
ρους πρόκλησής του, πρόχειρα ηχοπετάσματα. 

Μέση ενεργειακή στάθμη θορύβου κατά την λειτουργία 
των εργοταξίων ορίζονται τα 65άΒ(Α). 

Να ληφθεί μέριμνα αντιπυρικής προστασίας κατά την 
κατασκευή για την αντιμετώπιση τυχόν εκδηλώσεων πυρ- 
καϊάς από την λειτουργία των μηχανημάτων. 

Η απόρριψη οποιονδήποτε υλικών / ουσιών στην θά¬ 
λασσα επιτρέπεται σε εξαιρετικές περιπτώσεις, μετά από 
θετική γνωμάτευση κατάλληλου Εργαστηρίου (ΕΚΘΕ, I- 
ΘΑΒΙΚ, Πανεπιστημίου κ.α) από την οποία θα προκύπτει 
ότι τα υλικά αυτά δεν είναι επιβλαβή για το θαλάσσιο πε¬ 
ριβάλλον και άδεια της οικείας Λιμενικής Αρχής, εφ’όσον 
δεν υπάρχει άλλη εναλλακτική μέθοδος διάθεσης στην 
ξηρά, όπως προβλέπεται από την ισχύουσα νομοθεσία 
(Ν. 855/78, Ν. 1147/81 και Π.Δ.68/95). 

Λήψη όλων των απαραίτητων μέτρων προς αποφυγή 
ρύπανσης της θάλασσας που θα υποδειχθούν από την οι¬ 
κεία Λιμενική Αρχή, σύμφωνα με το Ν. 743/77 (ΦΕΚ319Α) 


όπως ισχύει, το Ν. 1269/82 (ΦΕΚ 89 Α) και Ν. 2252/94 (ΦΕΚ 
192 Α), κατά την φάση κατασκευής των έργων και κατά τη 
μελλοντική λειτουργία τους. 

Ιδιαίτερα πρέπει να τηρηθούν οι διατάξεις που επιβάλ¬ 
λουν στον φορέα διαχείρησης: 

α. Την ύπαρξη και λειτουργία κατάλληλων και επαρκών 
ευκολιών υποδοχής καταλοίπων (πετρελαιοειδών, απορ- 
ριμάτων, χημικών λυμάτων κ.α.) των σκαφών που θα προ¬ 
σεγγίζουν και εξυπηρετούνται, ως επίσης και χώρων υγι¬ 
εινής για την εξυπηρέτηση του κοινού και των πληρωμά¬ 
των. 

β. Τον εφοδιασμό με όλα τα απαραίτητα τεχνικά μέσα 
και εξοπλισμό αντιμετώπισης εκτάκτων περιστατικών ρύ¬ 
πανσης της θάλασσας από πετρελαιοειδή (πλωτά φράγ¬ 
ματος, απορροφητικές - διασκορπιστικές ουσίες κλπ) 
που θα υποδειχθούν από την οικεία Λιμενική Αρχή καθώς 
και τη σχεδίαση που θα πρέπει να εφαρμόζει σε παρόμοια 
περιστατικά. 

γ. Τη σύμφωνη με την ισχύουσα νομοθεσία διάθεση των 
λυμάτων - αποβλήτων που θα προέρχονται από τις χερ¬ 
σαίες - παράκτιες (υπάρχουσες και νέες) εγκαταστάσεις 
της ευρύτερης περιοχής του έργου. 

Ο ανάδοχος του έργου πριν την έναρξη των εργασιών 
να ενημερώσει την Λιμενική Αρχή Ηρακλείου προκειμέ- 
νου να εφοδιασθεί με την προβλεπόμενη στο άρθρο 260 
ΓΚΛ άδεια. 

Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσον διαρκεί η εκτέλεσή τους, με μέριμνα του α- 
ναδόχου, ο οποίος να υποχρεούται στην άρση οποιουδή- 
ποτε περιστατικού ρύπανσης που προκαλείται συνεπεία 
του. 

Να ληφθούν τα απαραίτητα μέτρα, κατά τη διάρκεια ε¬ 
κτέλεσης των έργων, ώστε να μην δημιουργηθούν προ¬ 
βλήματα στη λειτουργικότητα - ασφάλειάτους. 

Να εξασφαλιστεί η ασφαλής και άνετη προσόρμιση των 
σκαφών από τυχόν περιορισμό των χερσαίων χώρων κ.λπ. 
κατά το χρόνο εκτέλεσης. 

Τ α βυθοκορήματα που θα προκύψουν από την εκσκαφή 
του πυθμένα θαλάσσης, εφ’ όσον δεν υπάρχει δυνατότη¬ 
τα διάθεσης στην ξηρά, να διασκορπιστούν σε απόσταση 
πέραν του ενός μιλίου από την ακτή και σε βάθος μεγα¬ 
λύτερο των 50μ. η ισοβαθής των οποίων διέρχεται δύο (2) 
ναυτικά μίλια Ανατολικά της θέσεως κατασκευής των έρ¬ 
γων ώστε να μην αλλοιωθούν τα βάθη της περιοχής ούτε 
να υπάρξει επιβλαβής συνέπεια για το θαλάσσιο περιβάλ¬ 
λον, μετά από γνωμάτευση αρμόδιου Κρατικού Εργαστη¬ 
ρίου (ΕΚΘΕ, ΙΘΑΒΙΚκλπ) 

Να υπάρχει εγκατάσταση δικτύου πυροσβεστικής ε- 
γκεκριμμένη από την οικεία Πυροσβεστική Υπηρεσία. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31.12.2009 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων των Έργων. 

Αλλαγή βασικών χαρακτηριστικών του έργου, όπως αυ¬ 
τό περιγράφεται στη Μελέτη Περιβαλλοντικών Επιπτώ¬ 
σεων, με τους όρους και περιορισμούς της απόφασης εί¬ 
ναι δυνατή μόνο εφ’ όσον δεν επέρχονται ουσιαστικές 
διαφοροποιήσεις ως προς τις επιπτώσεις στο περιβάλλον 
και μόνο ύστερα από σχετική έγκριση του Τμήματος 
Χωρ/κού και Περ/κού Σχεδιασμού Δ/νσης ΠΕΧΩ Κρήτης. 
Σε κάθε άλλη περίπτωση απαιτείται νέα Απόφαση έγκρι¬ 
σης περιβαλλοντικών όρων. 

Η απόφαση έγκρισης περιβαλλοντικών όρων καθώς και 
η Μελέτη Περιβαλλοντικών επιπτώσεων του έργου, πρέ¬ 
πει σε κάθε έλεγχο να βρίσκεται στα γραφεία της επιβλέ- 
πουσας υπηρεσίας και να επιδεικνύεται σε κάθε αρμόδιο, 
σύμφωνα με την κείμενη νομοθεσία. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». Σε περίπτωση εντοπισμού αρχαίων οι εργα¬ 
σίες να διακοπούν αμέσως και να ειδοποιηθεί αμέσως η Ε¬ 
φορεία Εναλίων Αρχαιοτήτων ή η ΚΓ' Εφορεία Προϊστορι¬ 
κών και Κλασσικών Αρχαιοτήτων. 

Ο χώρος στον οποίο θα εκτελεσθούν τα έργα να παρα- 
μείνει κοινόχρηστος και να χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο χωρίς τούτο να υποχρεούται να καταβάλει καμμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου για λόγους Εθνι¬ 
κής ανάγκης, άμυνας και ασφάλειας της χώρας, αλλά και 
για λόγους κατασκευής δημοσίων και λιμενικών έργων, ό¬ 
πως και για λόγους παράβασης των όρων, με τους οποί¬ 
ους χορηγείται η άδεια. 

Στις περιπτώσεις αυτές η ενδιαφερομένη Δ/νση Τεχνι¬ 
κών Υπηρεσιών της Νομαρχιακής Αυτοδ/σης Ηρακλείου, 
υποχρεούται να εγκαταλείψει τη χρήση και γενικά όλο το 
έργο, μέσα σε τακτή προθεσμία, χωρίς καμία αξίωση από 
το Δημόσιο για οποιαδήποτε αποζημίωση. 

Η έναρξη των εργασιών είναι δυνατή μετά την έκδοση 
του παρόντος. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθορισθούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις που 
θα γίνουν, μετά τον καθορισμό των νέων οριογραμμών αι- 
γιαλού, παραλίας και παλαιού αιγιαλού, να εμβαδομετρη- 
θεί, να οριοθετηθεί και να καταγραφεί από την αρμόδια 
Κτηματική Υπηρεσία ως κτήμα του Δημοσίου, του οποίου 
η πλήρης κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιώντης Νομαρχιακής Αυτοδι¬ 
οίκησης Ηρακλείου να παρακολουθεί την κανονική εκτέ¬ 
λεση των εργασιών σε συνεργασία και με την αρμόδια Λι¬ 
μενική Αρχή και να αναφέρει στην Κτηματική Υπηρεσία 
Ηρακλείου κάθε διαπιστούμενη παράβαση. 

Επίσης, το Τμήμα Υγιεινής της πιο πάνω Νομαρχιακής 
Αυτοδιοίκησης να καταβάλει κάθε προσπάθεια και να λά¬ 
βει τα αναγκαία μέτρα, προκειμένου να αποφευχθεί η ρύ¬ 
πανση της θαλάσσιας περιοχής. 

Η μη τήρηση των όρων και των προϋποθέσεων που έ¬ 
χουν τεθεί από τους αρμοδίους φορείς, καθώς και με το 
Διάταγμα αυτό, συνεπάγεται την αυτοδίκαιη ανάκλησή 
του. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 27 Ιουλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 


Α ΠΟΦΑΣΕΙ Σ 

Αριθ. 1059025/5964/0010 (2) 

Αναγκαστική απαλλοτρίωση κτημάτων στην περιοχή Ύ¬ 
ψωμα Αλίκης Αλεξανδρούπολης, νομού Έβρου, για 
την κάλυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τίνων απαλλοτριώ¬ 
σεων», όπως ισχύουν. 

2. Τις διατάξεις του νόμου ΓΣΙΣΤ/1907 και τις διατάξεις 
του Ν. 4442/1929 «περί κυρώσεωςτου από 21 Σεπτεμβρί¬ 
ου 1926 Ν. Δ/τος «περί Στρατιωτικών και Ναυτικών Ει¬ 
σφορών και Ναυλώσεων», όπως έχουν τροποποιηθεί. 

3. Τη γνωμοδότηση του Γενικού Επιτελείου Στρατού / 
Δ/νση Υποδομής / Γραφείο 1β αριθ. Φ.913.1/22/368465/ 
Σ.331/18.2.1999. 

4. Την 59487/2000 κοινή απόφαση του Πρωθυπουργού 
και του Υπουργού Εθνικής Άμυνας (ΦΕΚ 679/2.6.2000 
τ.Β'), σχετικά με την ανάθεση αρμοδιοτήτων στον Υφυ¬ 
πουργό Εθνικής Άμυνας Δ. Αποστολάκη. 

5. Την 1039386/441/Α0006/21.4.2000 (ΦΕΚ 571/ 
21.4.2000τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση κτημά¬ 
των, για λόγους δημόσιας ωφέλειας και ειδικότερα για την 
κάλυψη στρατιωτικών αναγκών στην περιοχή Ύψωμα Αλί¬ 
κης Αλεξανδρούπολης, νομού Έβρου, έκτασης συνολικού 
εμβαδού 92.633 μ2 η οποία εικονίζεται με κλίμακα 1:1000 
στο από 12.6.1997 και με αριθμό ΑΚ 1719 κτηματολογικό 
διάγραμμα και στον αντίστοιχο κτηματολογικό πίνακα, το 
οποίο έχει συντάξει ο Στρτης (ΠΒ) Νικολιδάκης Παναγιώ¬ 
της και έχει θεωρήσει ο Τχης (ΠΒ) Ματζάκος Ιωάννης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Τζορμπατζίδης Γεώργιος, 2) Πα¬ 
παχρήστου Πρόδρομος, 3) Παπαχρήστου Κυριακή κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Εθνικής Άμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1067235/6713/0010 (3) 

Αναγκαστική απαλλοτρίωση ακινήτων για τη κατασκευή 
του έργου «Αρδευτικά έργα μέσου ρου Βοιωτικού Κη- 
φισσού Αρδευτικό Χαιρώνειας» στο νομό Βοιωτίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι- 

κών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τίνων απαλλοτριώ¬ 
σεων», όπως ισχύουν. 

2. Τις διατάξεις του άρθρου 33 του Ν. Δτος 3881/1958 
«περί έργων εγγείων βελτιώσεων». 

3. Τις διατάξειςτου άρθρου 34του Ν. 2040/1992. 

4. Την Α.Π. 30990/310901994 απόφαση έγκρισης περι¬ 
βαλλοντικών όρων. 

5. Την 1039386/441/Α0006/21.4.2000 (ΦΕΚ 571/ 
21.4.2000 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του έργου «Αρδευτικά έργα μέσου ρου Βοιωτικού 
Κηφισσού Αρδευτικό Χαιρώνειας» έκτασης συνολικού εμ- 
βαδού 15.216,3 μ2 που βρίσκεται στο νομό Βοιωτίας και 
εικονίζεται με κλίμακα 1:500 στο από Ιανουάριου 2000 και 
με αριθμό Τ1 κτηματολογικό διάγραμμα και στο επ’ αυτού 
αντίστοιχο κτηματολογικό πίνακα της Διεύθυνσης Δημο¬ 
σίων Έργων, Περιφέρειας Στερεός Ελλάδας τα οποία έ¬ 
χει συντάξει ο Πολ. Μηχ/κός Γεώργιος Καρατσιώλης και 
έχει θεωρήσει ο Δ/ντής της εν λόγω Δ/νσης Πλέσσας Δη- 
μήτριος. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: Ανδριάνα Καρβάκη και Αλέξανδρος 
Καρβάκης. 

Η απαλλοτρίωση κηρύσσεται υπέρ και με δαπάνη του 
Δημοσίου και θα βαρύνει τις πιστώσεις του προγράμμα¬ 
τος Δημοσίων Επενδύσεων για υδραυλικά έργα αρμοδιό¬ 
τητας Γενικής Γραμματείας Δημοσίων Έργων (αριθμός 
έργου 9972501, ΣΑΕ 072/2), χαρακτηρίζεται δε ως κατε- 
πείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΚΩΝ/ΝΟΣ ΛΑΛΙΩΤΗΣ 

-♦- 

Αριθ. 1067234/6710/0010 (4) 

Αναγκαστική απαλλοτρίωση ακινήτων για την ανέγερση 
Διεθνούς Κέντρου Ραδιοτηλεόρασης στο χώρο του Ο¬ 
λυμπιακού Αθλητικού Κέντρου Αθηνών (ΟΑΚΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Τα άρθρα 17 παρ. 1 και 2 και 117 παρ.4του Συντάγ¬ 
ματος. 


2. Το άρθρο 2 παρ. 16 του Ν. 2598/1998 «Οργάνωση Ο¬ 
λυμπιακών Αγώνων - Αθήνα 2004», όπως αντικαταστάθη- 
κε από το άρθρο 6 παρ. 1 του Ν. 2730/1999 και αυτό όπως 
αντικαταστάθηκε και συμπληρώθηκε από το άρθρο 24 
παρ. Ια, β του Ν. 2741/1999 «Ενιαίος φορέας ελέγχου 
τροφίμων και άλλες ρυθμίσεις κ.λπ.» 

3. Τις διατάξειςτου Ν. 2730/24.6.1999 «Σχεδιασμός, ο¬ 
λοκληρωμένη ανάπτυξη και εκτέλεση Ολυμπιακών Έρ¬ 
γων και άλλες διατάξεις» (ΦΕΚ 130τ.Α'/25.6.1999). 

4. Το άρθρο 15του Ν. 1515/1985, όπως τροποποιήθηκε 
από το άρθρο 1 παρ. 2 εδάφ. ατού Ν. 2730/1999. 

5. Τις διατάξειςτου Ν. Δ/τος 797/1971 «περί αναγκαστι¬ 
κών απαλλοτριώσεων», όπως ισχύουν. 

6. Την αριθ. ΥΠΠΟ/Διοικ./Α 1/20261/20.4.2000 (ΦΕΚ 
571/21.4.2000 τ.Β') κοινή απόφαση του Πρωθυπουργού 
και του Υπουργού Πολιτισμού, σχετικά με ανάθεση αρμο¬ 
διοτήτων στον Υφυπουργό Γεώργιο Φλωρίδη. 

7. Την Αριθ. Πρωτ. 1039386/441/Α0006/21.4.2000 (ΦΕΚ 
571/21.4.2000 τ.Β') κοινή απόφαση του Πρωθυπουργού 
και του Υπουργού Οικονομικών, σχετικά με ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση ακινή¬ 
των, για λόγους δημόσιας ωφέλειας και ειδικότερα για 
την ανέγερση Διεθνούς Κέντρου Ραδιοτηλεόρασης στο 
χώρο του Ολυμπιακού Αθλητικού Κέντρου Αθηνών (ΟΑ¬ 
ΚΑ), έκτασης συνολικού εμβαδού 2.720 μ2 που βρίσκεται 
επί της Λεωφόρου Κηφισίας (Ο.Τ. Γ. 1082, Τομέας III) στο 
νομό Αττικής και εικονίζεται με κλίμακα 1:500 και με στοι¬ 
χεία Α-Β-Γ-Δ-Α στο από Οκτωβρίου 1999 και με αριθμό 
σχεδίου ΑΤΤ-18π' κτηματολογικό διάγραμμα - πίνακα, της 
Δ/νσης Μελετών Τεχνικών Έργων της Γενικής Γραμμα¬ 
τείας Αθλητισμού, το οποίο έχει συντάξει ο Ν. Δημητρα- 
κόπουλος και έχει θεωρήσει ο Διευθυντής της εν λόγω Δι¬ 
εύθυνσης της Γ.Γ.Α. Θ. Στάμου στις 20 Οκτωβρίου 1999. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο Γεώργιος Πετζετάκης. 

Η απαλλοτρίωση κηρύσσεται υπέρ και με δαπάνη του 
Ελληνικού Δημοσίου και η αποζημίωση θα καταβληθεί α¬ 
πό τη Γ.Γ.Α. 

Η απαλλοτρίωση αυτή, ως εκ του σκοπού της είναι κα- 
τεπείγουσα και μείζονος σημασίας, διεπόμενη από τις 
διατάξεις του Ν. 2730/1999 και του άρθρου 24 
Ν. 2741/1999 σε συνδυασμό με τις διατάξεις του 
Ν.Δ. 797/1971 όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΚΩΝ/ΝΟΣ ΛΑΛΙΩΤΗΣ 

ΥΦΥΠ. ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































